Contract de furnizare produse
1. Părţile contractante
In temeiul Legii nr. 98/2016 privind achizitiile publice și a Hotărârii Guvernului nr. 395/2016 pentru aprobarea Normelor metodologice de aplicare a prevederilor referitoare la atribuirea contractului de achiziție publică/acordului-cadru din Legea nr. 98/2016, s-a încheiat prezentul contract
între

     
      Având în vedere Codul de angajament AAB3K6GB6C3 prin care s-au rezervat credite de angajament, informații ce se regăsesc în Documentul de fundamentare, înregistrat sub nr.9133/09.03.2026.

               Unitatea  Administrativ - Teritoriala  JUDETUL VASLUI,  adresa sediului: Consiliul judetean Vaslui, str. Ştefan cel Mare, nr. 79, cod poștal 730168, județul Vaslui, telefon 0235/361089,  cod fiscal 3394171, cont RO12TREZ65624600270XXXXX, deschis la  Trezoreria  Vaslui,  reprezentata prin domnul Ciprian- Ionuț TRIFAN– președinte al Consiliului județean Vaslui, în calitate de achizitor, pe de o parte,

     şi 
 
SC ............ SRL, cu sediul în ..........., str.............., nr..........., judetul ......,Romania, cod postal ...., telefon ....., e-mail: .........., inregistrat la Registrul Comertului sub nr. ............., cod de înregistrare fiscală ......, cont ............ deschis la Trezoreria .........., reprezentată legal prin domnul........., având funcția de administrator, în calitate de furnizor, pe de altă parte.
2. Definiţii 
În prezentul contract următorii termeni vor fi interpretaţi astfel:

a. contract - reprezintă prezentul contract şi toate anexele sale. 
b. achizitor şi  furnizor  - părţile contractante, aşa cum sunt acestea numite în prezentul contract;

c. preţul contractului - preţul plătibil furnizorului de către achizitor, în baza contractului, pentru îndeplinirea integrală şi corespunzătoare a tuturor obligaţiilor asumate prin contract;

d. produse - echipamentele, maşinile, utilajele, orice alte bunuri, cuprinse în anexa/anexele la prezentul contract, pe care furnizorul se obligă, prin contract, să le furnizeze achizitorului;

e. servicii - serviciile aferente livrării produselor, respectiv activităţile legate de furnizarea produselor, cum ar fi transportul, asigurarea, instalarea, punerea în funcţiune, asistenţa tehnică în perioada de garanţie, şi orice alte asemenea obligaţii care revin furnizorului prin contract;

f. origine - locul unde produsele au fost realizate, fabricate. Produsele sunt fabricate atunci când prin procesul de fabricare, prelucrare sau asamblare majoră şi esenţială a componentelor rezultă un produs nou, recunoscut comercial, care este diferit, prin caracteristicile sale de bază, prin scop sau prin utilitate, de componentele sale. Originea produselor şi serviciilor poate fi distinctă de naţionalitatea furnizorului.

g. destinaţie finală - locul unde furnizorul are obligaţia de a furniza produsele;

h. termenii comerciali de livrare - vor fi interpretaţi conform regulilor şi uzanţelor internaţionale, guvernate de regulamentul INCOTERMS 2010 – Camera Internaţională de Comerţ (CIC) şi anume: DDP   (Franco destinaţie vămuit  -   Delivered Duty Paid).
i. forţa majoră - orice eveniment extern, imprevizibil, absolut invincibil şi inevitabil, care nu putea fi prevăzut la momentul încheierii contractului şi care face imposibilă executarea şi, respectiv, îndeplinirea contractului; sunt considerate asemenea evenimente: războaie, revoluţii, incendii, inundaţii sau orice alte catastrofe naturale, restricţii apărute ca urmare a unei carantine, embargou, enumerarea nefiind exhaustivă, ci enunţiativă. Nu este considerat forţă majoră un eveniment asemenea celor de mai sus care, fără a crea o imposibilitate de executare, face extrem de costisitoare executarea obligaţiilor uneia din părţi;
j. zi - zi calendaristică; an - 365 de zile.

3. Interpretare

3.1. În prezentul contract, cu excepţia unei prevederi contrare, cuvintele la forma singular vor include forma de plural şi viceversa, iar cuvintele de genul masculin vor fi interpretate ca incluzând şi genul feminin şi viceversa, acolo unde acest lucru este permis de context.

3.2. Termenul “zi” ori “zile” sau orice referire la zile reprezintă zile calendaristice dacă nu se specifică în mod diferit.

3.3. Cuvintele referitoare la persoane sau părţi vor include societăţile şi companiile, precum şi orice organizaţie având personalitate juridică.

3.4. Clauzele şi expresiile vor fi interpretate prin raportare la întregul contract.

3.5. Referințele la orice acte normative se consideră a face referire şi la orice alte acte normative subsecvente prin care acestea sunt modificate. 
Clauze contractuale obligatorii
4. Obiectul principal al contractului
 4.1. Obiectul prezentului Contract îl reprezintă furnizarea de: Materiale promotionale- Proiect ”Centrul de Informare Europe Direct Vaslui”, denumite în continuare Produse, în conformitate cu prevederile din prezentul Contract, Anexa nr. 1 – Caietul de sarcini, Anexa nr. 2 – Propunerea tehnică, cu dispozițiile legale, aprobările și standardele tehnice, profesionale și de calitate în vigoare.
4.2. Achizitorul se obliga sa achizitioneze, respectiv sa cumpere si sa plateasca pretul convenit în prezentul contract. Plata se va efectua numai in baza facturii emisa de catre furnizor. 

5. Pretul contractului si modalitatile de plata
5.1. Pretul contractului,  este de .........., lei fara TVA, la care se adaua TVA.
	 Nr crt. 
	Denumire produs 
	UM 
	Nr. Unități 
	Preț unitar/ Lei, exclusiv TVA 
	Valoare Lei, exclusiv TVA 

	0 
	1 
	2 
	3 
	4 
	5 

	1 
	Bloc notes cu pix si notițe adezive personalizat 
	Buc 
	300 
	
	

	2 
	Pix din bambus personalizat 
	Buc 
	300 
	
	

	3 
	Steguleț UE 
	Buc 
	300 
	
	

	4 
	Șapcă din bumbac personalizată 
	Buc 
	350 
	
	

	5 
	Sacoșă din bumbac personalizată 
	Buc 
	300 
	
	

	TOTAL 
	


 5.2. - Plățile se vor face în lei, cu ordine de plată, în termen de maxim 30 de zile, pe bază de factură, după prestarea și recepția cantitativă și calitativă a serviciilor. 

5.3.- Pentru îndeplinirea prezentului contract nu se acordă avans prestatorului.

6. Durata contractului

    6.1. –  Durata prezentului contract este de la data de semnarii de către ambele părti și până la data de 15.06.2026.

    6.2. – În cazul extinderii perioadei de implementare a proiectului, durata contractului se va prelungi  prin act adițional, fără majorarea acestuia.     

7. Executarea contractului

7.1. Executarea contractului începe după emiterea Notei de comandă a produselor de către achizitor.
8. Documentele contractului

8.1. Documentele contractului sunt:

 - propunere financiară;

 -  propunerea tehnică;

 - caietul de sarcini;

8.2. În cazul în care, pe parcursul îndeplinirii contractului, se constată faptul că anumite elemente ale ofertei tehnice sunt inferioare sau nu corespund cerinţelor prevăzute în caietul de sarcini, prevalează prevederile caietului de sarcini.

9. Caracterul confidenţial al contractului

9.1. (1) O parte contractantă nu are dreptul, fără acordul scris al celeilalte părţi:

a) de a face cunoscut contractul sau orice prevedere a acestuia unei terţe părţi, în afara acelor persoane implicate în îndeplinirea contractului;

b) de a utiliza informaţiile şi documentele obţinute sau la care are acces în perioada de derulare a contractului, în alt scop decât acela de a-și îndeplini obligațiile contractuale.
       (2) Dezvăluirea oricărei informații față de persoanele implicate în îndeplinirea contractului se va face confidenţial şi se va extinde numai asupra acelor informaţii necesare în vederea îndeplinirii contractului.

9.2. O parte contractantă va fi exonerată de răspunderea pentru dezvăluirea de informaţii referitoare la contract dacă:

    
a) informaţia era cunoscută părţii contractante înainte ca ea să fi fost primită de la cealaltă parte contractantă; sau
b) informaţia a fost dezvăluită după ce a fost obţinut acordul scris al celeilalte părţi contractante pentru asemenea dezvăluire; sau

c) partea contractantă a fost obligată în mod legal să dezvăluie informația.
 10. Obligațiile principale ale furnizorului

10.1. Furnizorul se obliga să furnizeze produsele ce fac obiectul prezentului contract pe baza comenzii emise de achizitor, în termen de  30 de zile de la primirea comenzii.

10.2.  Furnizorul se obligă să respecte dispozițiile din Caietul de sarcini.

10.3. Furnizorul se obliga să respecte cerințele legate de modul de ambalare, transport si garanție prevăzute în caietul de sarcini.
10.4.  Furnizorul va respecta toate prevederile legale în vigoare în România și se va asigura că și Personalul său, implicat în Contract, va respecta prevederile legale, aprobările și standardele tehnice, profesionale și de calitate în vigoare.
10.5. Părțile vor colabora, pentru furnizarea de informații pe care le pot solicita în mod rezonabil între ele pentru realizarea Contractului.

10.6. Furnizorul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin Contract.

10.7. Furnizorul va adopta toate măsurile necesare pentru a asigura, în mod continuu, personalul, echipamentele și suportul necesare pentru îndeplinirea în mod eficient a obligațiilor asumate prin Contract.

10.8. Furnizorul are obligația de a asigura disponibilitatea Personalului, pe toată durata Contractului. Furnizorul are obligația de a asigura desfășurarea activităților stipulate în Contract prin acoperirea cu Personal specializat pe toată durata implementării Contractului. Furnizorul trebuie să se asigure că, pentru toată perioada Contractului, Personalul principal alocat fiecărei activități vor îndeplini obligațiile stabilite în sarcina acestora.

10.9. Furnizorul este pe deplin responsabil pentru furnizarea și montarea produselor în condițiile Caietului de sarcini, în conformitate cu propunerea sa tehnică. Totodată, este răspunzător atât de siguranța tuturor operațiunilor și metodelor de prestare, cât și de calificarea personalului folosit pe toată durata contractului.

10.10. Furnizorul este responsabil pentru livrarea, montarea, configurarea și interconectarea pentru a asigura buna funcționare a sistemului  în termenul agreat al produselor și se consideră ca a luat în considerare toate dificultățile pe care le-ar putea întâmpina în acest sens și nu va invoca nici un motiv de întârziere sau costuri suplimentare.

10.11. Furnizorul are obligatia sa asigure în mod gratuit instruirea personalului la sediul beneficiarului.

10.12. Furnizorul se obligă să despăgubească achizitorul împotriva oricăror:

i) reclamaţii şi acţiuni în justiţie, ce rezultă din încălcarea unor drepturi de proprietate intelectuală (brevete, marci inregistrate etc.), legate de echipamentele, materialele, instalaţiile sau utilajele folosite pentru sau în legatură cu produsele achiziţionate, şi

ii) daune-interese, costuri, taxe şi cheltuieli de orice natură, aferente, cu excepţia situaţiei în care o astfel de încălcare rezultă din respectarea caietului de sarcini întocmit de către achizitor.

10.13. In cazul în care contractantul este o asociere, fiecare membru al asocierii, prin prezenta, agrează ca va fi răspunzator în mod solidar față de achizitor pentru orice obligație stipulată în prezentul contract precum și pentru luarea oricarei acțiuni sau oricaror inacțiuni, inclusiv pentru orice daune, pierderi sau costuri. 
11. Obligatiile principale ale achizitorului

11.1. Achizitorul va pune la dispoziția Furnizorului, cu promptitudine, orice informații și/sau documente pe care le deține și care pot fi relevante pentru realizarea Contractului. În măsura în care Achizitorul nu furnizează datele/informațiile/documentele solicitate de către Furnizor, termenele stabilite în sarcina Furnizorului pentru furnizarea produselor se prelungesc în mod corespunzător.

11.2. Achizitorul va colabora, atât cât este posibil, cu Furnizorul pentru transmiterea informațiilor pe care acesta din urmă le poate solicita în mod rezonabil pentru realizarea Contractului.

11.3. Achizitorul are obligația să desemneze, în termen de maxim 10(zece) zile de la semnarea contractului, persoana de contact.

11.4. Achizitorul se obligă să recepționeze produsele furnizate și să certifice conformitatea astfel cum este prevăzut în Caietul sarcini.

11.5. Achizitorul poate notifica Furnizorul cu privire la necesitatea revizuirii/respingerii Produselor. Solicitarea de revizuire/respingere va fi motivată, cu comentarii scrise. Autoritatea contractantă are dreptul de a rezoluționa/rezilia contractul atunci când se respinge produsul livrat, de 2 ori, pe motive de calitate.

11.6. Recepția produselor se va realiza conform procedurii prevăzute în Caietul de sarcini.

12.  Sancţiuni pentru neîndeplinirea culpabilă a obligaţiilor 

12.1. În cazul în care, din vina sa exclusivă, furnizorul nu reuşeşte să-şi îndeplinească obligaţiile asumate, atunci achizitorul are dreptul de a deduce, ca penalităţi, o sumă echivalentă cu 0,04 %, pentru fiecare zi de întârziere, din partea de contract  neindeplinita, pana la indeplinirea efectiva a  obligatiilor.

12.2. În cazul în care achizitorul nu îşi onorează facturile în termenul prevazut la art. 11.2, atunci acestuia îi revine obligaţia de a plăti, ca penalităţi, o sumă echivalenta cu 0,04 % din plată neefectuată pentru fiecare zi de întârziere, până la îndeplinirea efectivă a obligaţiilor.
12.3. Nerespectarea de către părţi a obligaţiilor prevăzute  în prezentul contract dă dreptul părţii lezate să considere contractul reziliat de plin drept fără nicio altă formalitate şi fără nicio altă procedură judiciară sau extrajudiciară, precum si dreptul de a pretinde plata de daune interese.  

12.4. Achizitorul îşi rezervă dreptul de a denunţa unilateral contractul, printr-o notificare scrisă adresată furnizorului, fără nici o compensaţie, dacă acesta din urmă dă faliment, cu condiţia ca această denunţare să nu prejudicieze sau să afecteze dreptul la acţiune sau despăgubire pentru furnizor. În acest caz, furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.
12.5. Părțile declară în mod expres că acceptă clauzele indicate la 12.3 si 12.4.

12.6. In cazul in care contractantul a invocat susținerea unui/unor terț/terți susținători privind îndeplinirea criteriilor referitoare la situația financiară și/sau criteriilor privind capacitatea tehnica si profesionala, contractantul si terțul/terții susținător/susținători răspund în mod solidar pentru executarea contractului. Răspunderea solidară a terțului/terților susținător/susținători se va angaja sub condiția neîndeplinirii de către acesta/aceștia a obligațiilor de susținere asumate prin angajament.

12.7. In cazul în care contractantul întâmpină dificultăți pe parcursul executării contractului, iar susținerea acordata de unul sau mai muli terți vizează îndeplinirea criteriilor referitoare la capacitatea economica și financiară și/sau capacitatea tehnică și profesională, terțul este obligat în baza actului juridic încheiat (angajamentul ferm) să substituie contractantul pentru a duce la îndeplinire acea parte a contractului ce face obiectul angajamentului ferm.

12.8. Achizitorul are dreptul să urmărească orice pretenție la daune pe care contractantul ar putea să le aibă împotriva terțului susținător pentru nerespectarea obligațiilor asumate prin angajamentul ferm.

     Clauze contractuale specifice
13. Garanţia de bună execuţie a contractului
13.1. Nu s-a solicitat garantie de buna executie a contractului. 
13.2. Garanţia tehnică a produselor este distinctă de garanţia de bună execuţie a contractului.

 14. Recepție, inspecții și teste

14.1. Achizitorul sau reprezentantul sau are dreptul de a inspecta și/sau de a testa produsele pentru a verifica conformitatea lor cu specificatiile tehnice de calitate prezentate în propunerea tehnică.

14.2. Achizitorul are obligația de a notifica, în scris, furnizorului identitatea reprezentanților săi împuterniciți pentru efectuarea receptiei.

 15. Livrarea si documentele care însotesc produsele

 15.1.Furnizorul are obligația de a livra produsul la adresa: str. Ștefan cel Mare, nr. 79
 15.2.  Furnizorul va transmite achizitorului documentele însoțitoare :

   a) factura comercială, după caz fiscala (semnată și ștampilată);

   b) declaratie/certificat de conformitate;
   c) inventar de complet.

15.3. Certificarea de către achizitor a faptului că produsele au fost livrate parțial sau total se face după recepție, prin semnarea   de primire de către reprezentantul autorizat al acestuia pe documentele emise de furnizor pentru livrare.

15.4. (1) Livrarea se consideră încheiată în momentul în care sunt îndeplinite prevederile clauzelor de recepție a produselor.  
16. Garanția produselor

Nu este cazul
17. Instalare, montare, punere în funcțiune și testarea tuturor produselor furnizate
Nu este cazul
18. Amendamente

18.1. Părţile contractante au dreptul, pe durata îndeplinirii contractului, de a conveni modificarea clauzelor contractului, prin act adiţional, numai în cazul apariţiei unor circumstanţe care lezează interesele comerciale legitime ale acestora şi care nu au putut fi prevăzute la data încheierii contractului.
 19. Subcontractanți

19.1. Furnizorul are obligația, în cazul în care subcontractează părți din contract, de a încheia contracte cu subcontractanții desemnați, în aceleași condiții în care el a semnat contractul cu achizitorul.

19.2. (1) Furnizorul are obligația de a prezenta la încheierea contractului toate contractele încheiate cu subcontractanții desemnați.

 (2) Lista subcontractanților, cu datele de recunoastere ale acestora, cât și contractele încheiate cu aceștia se constituie în anexe la contract.

19.3.  (1) Furnizorul este pe deplin răspunzător față de achizitor de modul în care îndeplineste contractul.

         (2) Subcontractantul este pe deplin răspunzator fata de furnizor de modul în care ăși îndeplinește partea sa din contract.

         (3) Furnizorul are dreptul de a pretinde daune-interese subcontractanților dacă acestia nu ăși îndeplinesc partea lor din contract.

19.4. Furnizorul poate schimba oricare subcontractant numai dacă acesta nu și-a îndeplinit partea sa din contract. Schimbarea subcontractantului nu va schimba prețul contractului și va fi notificată achizitorului.

19.5. Pe parcursul derulării contractului, contractantul are dreptul de a introduce noi subcontractanții, dacă derularea contractului o impune, numai cu acceptul achizitorului. Introducerea de noi subcontractanți nu trebuie sa conducă la modificarea propunerii tehnice sau financiare iniţiale, pe baza carora s-a incheiat contractul.

20. Intîrzieri în îndeplinirea contractului
20.1. Furnizorul are obligația de a îndeplini contractul de furnizare în perioada/perioadele stabilite în prezentul contract.
20.2. Dacă pe parcursul îndeplinirii contractului furnizorul nu respectă termenele de livrare, acesta are obligația de a notifica, în timp util, achizitorului; modificarea datei/perioadelor de furnizare asumate se face cu acordul partilor, prin act adițional.

20.3. In afara cazului în care achizitorul este de acord cu o prelungire a termenului, orice întîrziere în îndeplinirea contractului dă dreptul achizitorului de a solicita penalități furnizorului.
21. Cesiunea

21.1. Furnizorul are obligaţia de a nu transfera total sau parţial obligaţiile sale asumate prin prezentul contract, obligațiile născute rămânând în sarcina părților contractante astfel cum au fost stipulate și asumate inițial.

21.2. Furnizorul poate cesiona dreptul său de a încasa contravaloarea produselor livrate, în condiţiile prevăzute de dispoziţiile Codului Civil.

21.3. Cesiunea este valabilă numai cu acceptul prealabil exprimat în scris al achizitorului, cu respectarea prevederilor art. 6^1 din OUG nr. 146/2002 privind formarea si utilizarea resurselor derulate prin trezoreria statului.
21.4. Solicitările de plată către terţi pot fi onorate numai după operarea unei cesiuni în condiţiile prevazute la 21.2 si 21.3.

21.5. Cesiunea de creanță în favoarea subcontractanților.

(1) In condițiile în care subcontractantul/subcontractanții nominalizați în ofertă și-au exprimat optiunea, prin contractul încheiat cu prestatorul - anexa la prezentul Contract - de a fi plătiți direct de către achizitor pentru partea/parțile din contract pe care o îndeplinește/îndeplinesc, această plată va opera dacă sunt respectate urmatoarele condiții :

a) prin oferta sa, prestatorul a indicat denumirea subcontractanților și date de contact ale acestora, partea/parțile din contract care urmeaza sa fie îndeplinit/ îndeplinite de către aceștia, valoarea la care se ridică partea/parțile respectiva/respective, precum și acordul subcontractanților cu privire la aceste aspecte;

b) subcontractanții au adresat achizitorului o solicitare scrisă, până la data încheierii contractului de achiziție publică sau la momentul introducerii acestora în contractul de achizitie publice, după caz, cu privire la efectuare plății directe;

c) în contractele de subcontractare încheiate între prestator și subcontractanți sunt prevazute clauze, fără echivoc, privind cesionarea de către prestator a creanțelor rezultate din prezentul contract de achiziție corespunzatoare parții din contract îndeplinită de subcontractant, condițiile și momentul la care eventuala cesiune ăși produce efectele;

d) achizitorul a fost notificat în scris de către prestator sau de către subcontractantul acestuia cu privire la momentul transferului creanței și la valoarea creanței;

e) subcontractanții au confirmat prin documente agreate de cele 3 părți (achizitor, prestator și subcontractant) ca au executat partea din acordul de subcontractare la care s-au angajat. In situația în care prestatorul, în mod nejustificat, blochează confirmarea exectării obligaţiilor asumate de lucrări la care s-a angajat.

Dispozitiile alin.(1) nu diminuează răspunderea prestatorului în ce privește modul de îndeplinire a prezentului contract.

(2)Prestatorul are obligația de a notifica achizitorului orice modificări ale informațiilor prevăzute la alin. (1) lit. a) a prezentului articol, survenite pe durata contractului.
22. Forța majoră
22.1. Forța majoră este constatată de o autoritate competentă.
22.2. Forța majoră exonerează părțile contractante de îndeplinirea obligațiilor asumate prin prezentul contract, pe toată perioada în care aceasta acționează.

22.3. Indeplinirea contractului va fi suspendată în perioada de acțiune a forței majore, dar fără a prejudicia drepturile ce li se cuveneau părților până la apariția acesteia.

22.4. Partea contractantă care invocă forța majoră are obligația de a notifica celeilalte părți, imediat și în mod complet, producerea acesteia și să ia orice măsuri care îi stau la dispoziție în vederea limitării consecințelor.

22.5. Dacă forța majoră acționează sau se estimează ca va acționa o perioada mai mare de 6 luni, fiecare parte va avea dreptul sa notifice celeilalte părți încetarea de plin drept a prezentului contract, fără ca vreuna dintre părți să poată pretinde celeilalte daune-interese.   
23.  Suspendarea Contractului

23.1. În situații temeinic justificate, părțile pot conveni suspendarea executării Contractului.

23.2. În cazul în care se constată că procedura de atribuire a Contractului de Produse sau executarea Contractului este viciată de erori esențiale, nereguli sau de fraudă, Părțile au dreptul să suspende executarea Contractului.

23.3. În cazul suspendării/sistării temporare a furnizării Produselor, durata Contractului se va prelungi automat cu perioada suspendării/sistării.
24. Încetarea contractului

24.1. Prezentul contract încetează de drept prin ajungerea la termen. Prezentul contract poate înceta şi în următoarele situaţii:

- prin acordul de voinţă al părţilor;

- în caz de forţă majoră prevăzut la art. 22.

24.2. Ca urmare a neîndeplinirii în mod necorespunzător a obligaţiilor asumate prin prezentul contract, de către furnizor, contractul se poate rezilia de către achizitor cu notificarea prealabilă de 10 zile a părţii în culpă.

24.3. Achizitorul îşi rezervă dreptul de a denunţa unilateral contractul de furnizare, în cel mult 30 de zile de la apariţia unor circumstanţe care nu au putut fi prevăzute la data încheierii contractului şi care conduc la modificarea clauzelor contractuale în aşa măsură încât îndeplinirea contractului respectiv ar fi contrară interesului public.

24.4. În cazul prevăzut la clauza 24.3 furnizorul are dreptul de a pretinde numai plata corespunzătoare pentru partea din contract îndeplinită până la data denunţării unilaterale a contractului.

24.5. Contractul se poate rezilia și în cazul în care furnizorul solicită modificări care vor fi dezavantajoase pentru achizitor.

24.6. Achizitorul are dreptul de a denunța unilateral contractul în cazul apariției unei situații pentru care se aplica prevederile art. 222 din legea nr. 98/2016 privind achizițiile publice.

24.7 Fără a aduce atingere dispozițiilor dreptului comun privind încetarea contractelor sau dreptului autorității contractante de a solicita constatarea nulității absolute a contractului de achiziție publică, în conformitate cu dispozițiile dreptului comun, achizitorul are dreptul de a denunța unilateral contractul în perioada de valabilitate a acestuia în una din urmatoarele situatii:

a) Furnizorul se afla, la momentul atribuirii contractului, în una din situațiile care ar fi determinat excluderea sa din procedura de atribuire potrivit art. 164 – 167 din Legea nr. 98/2016, privind achizițiile publice;

b) contractul nu ar fi trebuit atribuit furnizorului, având în vedere o încălcare gravă a obligațiilor care rezultă din legislația europeană relevantă și care a fost constatată printr-o decizie a Curții de Justitie a Uniunii Europene.  
25. Solutionarea litigiilor
25.1. Achizitorul şi furnizorul vor depune toate eforturile pentru a rezolva pe cale amiabilă, prin tratative directe, orice neînţelegere sau dispută care se poate ivi între ei în cadrul sau în legătură cu îndeplinirea nu reuşesc să rezolve în mod amiabil o divergenţă contractuală, fiecare poate solicita ca disputa să se soluţioneze de către instanţele judecătoreşti competente din România.
25.2. Procesele și cererile privind acordarea despăgubirilor pentru repararea prejudiciilor cauzate în cadrul procedurii de atribuire, precum și cele privind executarea, nulitatea, anularea, rezoluțiunea, rezilierea sau denunțarea unilaterală a contractelor de achiziții publice, se solutionează de către instanța competentă în circumscripția căreia se află sediul autorității contractante.
26. Confidențialitatea informațiilor și protectia datelor cu caracter personal

26.1. Furnizorul va considera toate documentele și informatiile care îi sunt puse la dispoziție în vederea încheierii și executării   Contractului drept strict confidențiale și, cu excepția cazului în care este necesar pentru executarea Contractului, nu va publica sau divulga niciun element al acestuia fără acordul scris prealabil al Achizitorului. Dacă există divergențe cu privire la necesitatea publicării sau divulgării documentelor și informațiilor care îi sunt puse la dispoziție în scopul executării Contractului, decizia finală va aparține Achizitorului.

26.2. În executarea contractului prestatorul se angajează să depună toate diligențele pentru prelucrarea și păstrarea confidențialității datelor cu caracter personal în acord cu prevederile legale în vigoare.
27. Clauza standard privind protecția datelor personale

27.1. Părțile trebuie să respecte normele și obligațiile impuse de dispozițiile în vigoare, privind protecția datelor cu caracter personal.

27.2. Părțile sunt conștiente de faptul că normele europene din Regulamentul 679/2016 se aplică oricărui operator de date sau imputernicit situat în Uniunea Europeană și oricărei persoane care prelucrează date cu caracter personal ale persoanelor vizate situate în Uniunea Europeană sau care le furnizează servicii. Prin urmare, Părțile confirmă respectarea deplină a următoarelor prevederi, inclusiv dar fără a se limita la:

· capacitatea  de  a  respecta  drepturile  persoanelor  vizate  privind  ștergerea,  corectarea  sau   transferul informațiilor personale;

· informarea în caz de breșă de date a tuturor destinatarilor relevanți, într-un interval maxim de 72 ore și, în cazul Executantului nu mai târziu de 24 ore de la momentul în care o astfel de încălcare a securităţii datelor a ajuns în atenția acestuia;

· îndeplinirea tuturor îndatoririlor obligatorii privind documentarea conformării cu Regulamentul 679/2016.

27.3.  Părțile pot utiliza datele personale ale semnatarilor în limita contractului pe care îl au  încheiat, acesta fiind baza legală a prelucrării orice prelucrare suplimentară sau în alt scop face obiectul unui acord separat de prelucrare a datelor, încheiat între Părți. De asemena perioada de stocare a datelor personale prelucrate prin contract este limitată la perioada corespondentă realizării obiectului principal al contractului.

27.4.  Datele cu caracter personal schimbate între Părți nu pot deveni accesibile sau comunicate unor terțe părți neautorizate sau puse la dispoziție spre utilizare într-un alt mod. Prin urmare, Părțile vor lua toate măsurile tehnice și în special organizatorice necesare, în ceea ce priveşte obligațiile asumate prin această clauză:

· vor împiedica persoanele neautorizate să obțină acces la sistemele de prelucrarea datelor cu care sunt prelucrate sau utilizate datele cu caracter personal;

· vor preveni utilizarea fără autorizație a sistemelor de prelucrare a datelor;

· se vor asigura că persoanele care au dreptul să utilizeze un sistem de prelucrare a datelor au acces numai la datele la care au Drept de acces și că datele cu caracter personal nu pot fi citite, copiate, modificate sau eliminate fără autorizație în cursul prelucrării sau utilizării și după stocare;

· se vor asigura că datele cu caracter personal nu pot fi citite, copiate, modificate sau eliminate fără autorizație în timpul transmiterii electronice sau transportului și că este posibil să verifice și să stabilească către care organisme se doreşte să se efectueze transferul datelor cu caracter personal prin mijloace de transmitere a datelor;

· se vor asigura că pot verifica și stabili dacă și de către cine au fost introduse, modificate sau eliminate datele cu caracter personal în/din sistemele de prelucrare a datelor;

· se vor asigura că, în cazul unei acțiuni de prelucrare a datelor cu caracter personal, datele sunt prelucrate strict în conformitate cu prezentul contractul incheiat între Părți:

· se vor asigura că datele cu caracter personal sunt protejate de distrugere sau pierdere accidentală se vor asigura că datele colectate în scopuri diferite pot fi prelucrate separat.

28. Limba care guvernează contractul
28.1. Limba care guvernează contractul este limba română.
29. Comunicări

29.1. (1) Orice comunicare între părți, referitoare la îndeplinirea prezentului contract, trebuie să fie transmisă în scris.

(2) Orice document scris trebuie înregistrat atât în momentul transmiterii, cât și în momentul primirii.

29.2. Comunicarile dintre părți se pot face și prin telefon, fax sau e-mail, cu condiția confirmării în scris a primirii comunicării.
30. Legea aplicabilă contractului
 30.1. Contractul va fi interpretat conform legilor din Romania.
31. Dispoziții finale

 31.1. Orice modificare a prezentului contract se face cu acordul expres al parților, consemnat prin act adițional.  
        
      Achizitor,



   
     
                       Furnizor,       

